Marco Degl'Innocenti/A mia mama
Artorn

A mia mama 
Cost scrit-sì a parla 'd na përson-a
tant, tant special: mia mama.
Mia mama a l'era motobin soridenta,
a soridìa con la facia e con j'euj.
A l'avìa ij cavèj longh, nèir e ariss,
a smijava n'àngel.
E come j'àngej a l'è volà 'n cel.
Quand ch'a l'è neuit i vardo le stèile
e i penso che la stèila pì luminosa a sia mia mama
Am diso che chila a më sta davzin,
ma mi i vorìa tant, ma pròpi tant
che chila a fussa 'ncora ambelessì
I vorìa sentila 'ncora a ciusioneme.
"It ses mè bambin d'òr"
Mama it veuj bin, tò cit Marco 

Marco Degl'Innocenti
Poesìa
Leteratura piemontèisa